KOMISIJOS SPRENDIMAS
2005 m. spalio 20 d.
iš dalies keičiantis Sprendimą 2005/693/EB dėl tam tikrų apsaugos priemonių, susijusių su paukščių gripu Rusijoje
(pranešta dokumentu Nr. C(2005) 4176)
(Tekstas svarbus EEE)
(2005/740/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 1 ir 6 dalis,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 ir 5 dalis,
kadangi:
(1)
Paukščių gripas yra infekcinė naminių paukščių ir paukščių liga, sukelianti mirtį ir sutrikimus, greitai galinti greitai tapti epizootine ir taip sukelti rimtą grėsmę gyvūnų ir visuomenės sveikatai bei smarkiai sumažinti paukštininkystės pelningumą.
(2)
Pasireiškus paukščių gripui Rusijoje buvo priimtas Sprendimas 2005/693/EB dėl tam tikrų apsaugos priemonių, susijusių su paukščių gripu Rusijoje (3) Šiuo sprendimu sustabdomas paukščių, išskyrus naminių paukščių, importas iš Rusijos.
(3)
Be to, Sprendimu 2005/693/EB sustabdomas neapdorotų plunksnų ir jų neapdorotų dalių importas iš tų Rusijos regionų, kurie yra nurodyti sprendimo I priede. Tačiau neapdorotų plunksnų ir jų dalių importas vis dar leidžiamas iš tų Rusijos regionų, kurie nėra nurodyti sprendimo I priede, taikant tam tikras sąlygas, taip pat ir iš tų regionų, kurie yra Uralo kalnų vakaruose, kur tokios ligos protrūkio nebuvo Sprendimo 2005/693/EB priėmimo datą.
(4)
2005 m. spalio 19 d. Rusija informavo Komisiją, kad paukščių gripo protrūkis pasireiškė Tuloje, Centrinėje federalinėje Rusijos apygardoje, kurioje anksčiau toks protrūkis nebuvo pastebėtas, ir iš kurios remiantis Sprendimu 2005/693/EB vis dar galima importuoti neapdorotas plunksnas ir jų neapdorotas dalis.
(5)
Atsižvelgiant į paskutinius labai patogeniško paukščių gripo, kurį sukelia A gripo viruso H5N1 subtipas, protrūkius Turkijoje, Rumunijoje ir Rusijoje, remiantis netiesioginiais įrodymais ir molekulinės epidemiologijos duomenimis galima teigti, kad šiose trečiosiose šalyje paukščių gripo virusą išplatino iš centrinės Azijos migruojantys paukščiai. Taip pat teigiama ir neseniai į Rusiją vykdytos Pasaulinės gyvūnų sveikatos organizacijos misijos ataskaitoje, kuri buvo paskelbta 2005 m. spalio 14 d.
(6)
Todėl neapdorotų plunksnų ir jų neapdorotų dalių iš tų Rusijos regionų, kur neseniai pasireiškė paukščių gripo protrūkis arba yra didelė rizika jam pasireikšti, atsižvelgiant į dabartinę informaciją apie paukščių iš centrinės Azijos ir Sibiro teritorijų, kur buvo užregistruota ši liga, migravimo kelius, importas į Bendriją turėtų būti uždraustas.
(7)
Todėl atitinkamai iš dalies keičiamas Bendrijos sprendimo 2005/693/EB I priedas.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/693/EB I priedas papildomas šiais 4, 5, 6 ir 7 punktais:
„4. Centrinė federalinė apygarda
Apima šiuos Rusijos Federacijos subjektus: Belgorodo sritį, Briansko sritį, Ivanovo sritį, Kalugos sritį, Kostromos sritį, Kursko sritį, Lipetsko sritį, Maskvos (federalinį miestą), Maskvos sritį, Oriolo sritį, Riazanės sritį, Smolensko sritį, Tambovo sritį, Tverės sritį , Tulos sritį, Vladimiro sritį, Voronežo sritį, Jaroslavlio sritį.
5. Pietinė federalinė apygarda
Apima šiuos Rusijos Federacijos subjektus: Adygėjos Respubliką, Astrachanės sritį, Čečėnijos Respubliką, Dagestano Respubliką, Ingušetijos Respubliką, Kabardino-Balkarijos Respubliką, Kalmykijos Respubliką, Karačiajų-Čerkesijos Respubliką, Krasnodaro kraštą, Šiaurės Osetijos-Alanijos Respubliką, Stavropolio kraštą, Rostovo sritį, Volgogrado sritį.
6. Šiaurės vakarų federalinė apygarda
Apima šiuos Rusijos Federacijos subjektus: Archalgensko sritį, Komių Respubliką, Novgorodo sritį, Pskovo sritį, Vologdos sritį.
7. Privolzhsky (Volgos) federalinė apygarda
Apima šiuos Rusijos Federacijos subjektus: Baškortostano Respubliką, Čiuvašijos Respubliką, Kirovo sritį, Mari El Respubliką, Mordovijos Respubliką, Nyžnyj Novgorod sritį, Orenburgo sritį, Penzos sritį, Permės sritį, Permės Komių Autonominę Apygardą, Samaros sritį, Saratovo sritį, Tatarstano Respubliką, Udmurtijos Respubliką, Uljanovsko sritį.“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 20 d.